Den Vest-Sjællandske Avis, 1817-04-05
Storfyrste Nicolaus var ogsaa reist dertil over Lille i Frankerige, hvor Greven af Lauriston, Napoleons forrige Adjutant, havde begivet sig hen, for i Kongen af Frankerigs Navn at complimentere Hs. Keiserl. Høihed. – Ved den nuværende Politiks Magerhed maae man vende sine Blikke tilbage til den forhenværende: J det forhen omtalte Manuskript fra St. Helena yttrer Napoleon sig saaledes om det saa berygtede ContinentalSystem (hvilket saamange europæiske Magter nu begynde at fortsætte under Navn af ExclusivSystement, eller af det Princip at forbyde udenlandske Varer Indgang i deres Lande). Napoleon siger deri, at da han ikke kunde opstille en Søemagt mod England, som kunde være denne voxen, saa maatte han udfinde et System til at berøve det engelske Ministerium Pengekilder, hvorved det altid blev istand til at fornye Krigen; dertil syntes et almindeligt Forbud mod Jndførselen af engelske Varer i Europa at være tienlig Vel blev ikke Hensigten, at ødelægge Englands Handel, derved opnaaet, men Frankerig opnaaede derved to store Fordeele: først at det lærte derved at skille sine sande Venner fra sine falske, thi blot de Magter, som alvorligt understøttede Continental=Systemet, viiste sig det oprigtigt hengivne, og for det andet, at da Frankerig befordrede sin indenlandske Jndustrie, blev det istand derved at skaffe Produkterne deraf Afsætning og ophielpe den. Erfaringen har beviist, siger Napoleon videre, Rigtigheden af mine Grundsætninger; jeg har fordrevet Jndustrien fra sit gamle Sæde; jeg har bevirket, at den er kommen til Fastlandet over Havet. Fastlandets Manufacturer have nu giort saa store Fremskridt, at de have ikke noget videre at frygte for Englands Medbeilen. Vil Frankerige forblive i en blomstrende Tilstand, saa maae det fortsætte mit System under et andet Navn (nemlig Exclusiv-Systemet, som det nu følger. Vil det ruinere sin Velstand, saa har det kun nødigt at indlade sig paa Søe handels-Foretagender, hvilke England kan ødelægge i den første den bedste Krig. Jeg maatte drive Continental-Systemet til det yderste, naar jeg ikke blot vilde ophielpe Frankerige, men ogsaa tilføie England Skade; men fra dette Øieblik af antog ogsaa Krigen fra Englands Side en alvorlig Charakteer. (Er dette Skrift af Napoleon. selv, saa viser det hans Mod, at han tør fremkomme med saadanne Yttringer, da han nu er Englands Fange.) Politiken er eet af de Slags Baand, som man aldrig faaer saa glat, at der jo altid blive nogle Knuder tilbage paa det. Saaledes er der bestandig en Knude tilbage i det venskabelige Forhold, imellem Frankerige og Schveits; da Frankerige ogsaa anvender sit Forbuds System mod denne Naboestat, som nu ogsaa har gjort alvorlige Forestillinger mod disse Standsninger i sin Handel, og har forlangt, at det maae frit indføre sine Lands produkter igiennem Frankerige, frit føre dem igiennem Frankerige til de franske Søehavne, og frit føre de udenlandske Varer fra disse igiennem Frankerige til sine Lande. – Jmellem Nordamerika og Spanien, ere ikke mindre end otte Knuder at opløse, som meest bestaae i Fornærmelser, som ere tilføiede Amerikanerne af England i den sidste Kirgi de spanske Havne, eller paa de spanske Kyster, og som Spanien har seet igiennem Fingre med, og Friestaterne havde vist allerede for lang Tid siden aabenbart understøttet de spanske Jnsurgentere, naar de selv kunde ønske at have uafhængige og anseelige Stater i deres Naboelag, men hemmelig faae hiine bestandigt megen Hielp fra denne Republik, og fra Nye-York ere nyelig 2 Skibe afseilede med Krigs-Forraad, og med 100 franske Officerer ombord til Colonierne. – Mellem England og Tyrkiet finder endnu bestandigt den store Knude Sted, at Porten ikke vil erkiende den Joniske Republik, man siger at den tyrkiske og den maroccanske Keiser ere paa Veien til at afslutte en HandelsTractat med hinanden, den maroccanske Keiser, som har en Jøde til Minister ved Navn Mosadaden Leah, udruster stærkt sin Søemagt, og han har ladet sin Minister Mahomet Salavn henrette, fordi han lod sig ved en Consuls Besiddelser afholde fra at forelægge en Deel Planer og Papirer til at forbedre Marinen, som en Hr. Johan Fredrik Bluhm indgav i Aaret 1814, denne Hr. Bluhm indbydes nu af Keiseren at komme til Marocco, og loves Belønninger og Erstatning for den ham tilføiede Uret. Keiseren har imidlertid viist sig saa retfærdig, at han har straffet Gouverneuren i Tanger og Rebat, og Capitainen paa et Caperskib, fordi de have taget to hollandske Skibe, disse ere strax igien frigivne. Man seer af den engelske Consul Tullys Reise, at den nærværende Bey i Tripolis, Sidi Useph, hvis Regiering roses, er en stor Forbryder, thi for at komme til Regieringen, myrdede han sin ældre Broder, Sidi Hamet, ved en fredelig Sammenkomst, i sin Moder LillaHallumas Overværelse, og hvorved han selv bleve saaret. Oprøret i Valencia i Spanien den 15de og 16de Januar var virkelig ikke ubetydeligt: der blev skudt paa General-Capitainen Elio; Soldaterne af Besætningen deelte sig i to Partier, nogle fægtede for Kongen, andre for Almuens Partie; dens Udraab var, Constitutionen og Corres. Ta Vice-Kongen fik igien Overhaand, bleve mange Personer arresterede og henrettede. Kongen har nu ladet alle Regimenterne forandre deres Garnisoner.